Zòn Demilitarize a: Se Petèt Chwa Prezidan Donald Trump pou Syèj Pwochen Somè Amerikano-Nò Koreyan an 
Prezidan D. Trump deklare: "Sa m renmen nan lide sa a, sè ke n ap laba a, sou plas, nan zòn kote evennman yo pral dewoule a. Yon gwo selebrasyon ta dwe fèt nan zòn nan e non pa nan yon 3èm peyi."
WASHINGTON, DC — Prezidan Donald Trump, ki t ap bay yon konferans pou laprès lendi 30 avril la, deklare li t ap "enteresan" pou l rankontre ak lidè Kore di Nò, Kim Jong Un, nan Zòn Demilitarize a. M. Trump fè deklarasyon sa a kèk èdtan aprè li te poste yon twit kote li te di li ta renmen fè somè a ak M. Kim nan "Mezon Lapè a/ Mezon Libète a" ki sou fwontyè ant 2 Kore yo. N ap konsidere plizyè peyi -pami yo gen Sengapou; epi n ap pale tou de Zòn Demilitarize a kòm yon posiblite. " Pandan lidè ameriken an te rive nan fen yon konferans pou laprès li t ap bay nan Jaden Woz La Mezon Blanch la ansanm avèk prezidan nijeryan an, Muhammad Buhari, li fè konnen: "Kèk moun petèt pa vle pran sa an konsiderasyon, tandiske kèk lòt moun renmen lide anpil-anpil. Gen yon bagay mwen renmen nan sa, sè ke n ap laba a, sou plas; n ap nan zòn kote evennman an ap rive a. Yon gwo selebrasyon ta we dewoule nan zòn nan, e non pa nan yon 3èm pati." Menmsi Prezidan Trump pa nonmen avek presizyon non okenn lòt peyi a-pa Sengapou ak Zòn Demilitarize a,li deklare: "Bòn nouvèl la sè ke tout moun ta renmen nou fè rankont la lakay yo."